MINISTARSTVO ODBRANE            
Broj: 0704-426/25-9087/3-sl7
 Podgorica, 05.12.2025. godine

Na osnovu čl. 95 stav 2 Zakona o javnim nabavkama („Službeni list CG“, br. 74/19, 3/23, 11/23 i 84/24), Ministarstvo odbrane objavljuje
POJAŠNJENJE 5
TENDERSKE DOKUMENTACIJE ZA NABAVKU 
RADNE ODJEĆE I OBUĆE
Pitanje: 
Partija 5- Oznaka za službenu i svečanu uniformu Poštovani u vezi sa tenderom za nabavku Oznaka za službenu i svečanu uniformu – Partija 5, obavještavamo Vas da Institut za crnu metalurgiju u Nikšiću nije mogao da izvrši hemijsku i mehaničku analizu dostavljenih uzoraka. Prema tenderskim zahtjevima, materijal livenе oznake treba da bude legura sa minimum 95% cinka i do 5% aluminijuma, uz mikrolegirajuće elemente (Fe, Cu, Ni, Sn i dr.), a tehnološki postupak mora biti livenje pod pritiskom radi postizanja potrebne homogenosti i mehaničkih svojstava a gornji segment (grb) sa pločicom se spaja nitnovanjem. Međutim, zbog veoma malih dimenzija grba na pločici, laboratorija Instituta nije mogla da uzme reprezentativni uzorak za hemijsku i mehaničku analizu, čime je onemogućeno sprovođenje ispitivanja u skladu sa tenderskim zahtjevima. Takođe napominjemo da je Institut za crnu metalurgiju jedina akreditovana laboratorija u Crnoj Gori koja može da sprovodi ovakav tip analiza, te je iz tog razloga nemoguće obezbijediti ispitivanje kod drugog subjekta unutar države. Molimo Vas da nas obavijestite o daljim koracima ili dodatnim instrukcijama u vezi sa navedenom partijom. 
Odgovor:

Imajući u vidu odredbe člana 95 stav 3 Zakona o javnim nabavkama („Službeni list CG“, br. 74/19, 3/23, 11/23 i 84/24), kojim je propisano da pojašnjenjem tenderske dokumentacije ne smiju da se vrše izmjene i/ili dopune tenderske dokumentacije, to će biti izvršena izmjena u dijelu uslova za učešće u postupku i zahtjeva u pogledu načina izvršavanja predmeta nabavke.

